b"\n_START_ARTICLE_\nMasvingas\n_START_SECTION_\nIstorija\n_START_PARAGRAPH_\nMiestas iki 1982\xc2\xa0m. vadinosi Fort Viktorija. 1982\xc2\xa0m. trumpam buvo pervadintas \xc4\xaf Njand\xc4\x85 (angl. Nyanda). Po keli\xc5\xb3 m\xc4\x97nesi\xc5\xb3 miestas gavo dabartin\xc4\xaf pavadinim\xc4\x85 Masvingas, kai paai\xc5\xa1k\xc4\x97jo, kad pavadinimas kai kuriose tarm\xc4\x97se prastai skamba._NEWLINE_Fort Viktorija buvo seniausia kolonijin\xc4\x97 gyvenviet\xc4\x97 Zimbabv\xc4\x97je, susidariusi apie stovyklaviet\xc4\x99, kuri liko S. Rodso organizuotos pionieri\xc5\xb3 kolonos, 1890\xc2\xa0m. keliavusios \xc4\xaf Solsber\xc4\xaf (dabar Harar\xc4\x97). Nacionalinis paminklas Senasis fortas (angl. Old Fort) yra miesto centre. J\xc4\xaf pastat\xc4\x97 1891\xc2\xa0m., jis buvo dalis \xc4\xaftvirtinim\xc5\xb3 virtin\xc4\x97s, kuri saugojo mar\xc5\xa1rut\xc4\x85 i\xc5\xa1 Solsberio \xc4\xaf pietus.\n_START_SECTION_\nGeografija\n_START_PARAGRAPH_\nVietov\xc4\x97s apie Masving\xc4\x85 yra santykinai lygumos, nus\xc4\x97tos suapvalintais granito kalnais, vadinamais ol. kopje 'ma\xc5\xbeos galvos'. Savanose dominuoja med\xc5\xbeiai paprastieji ausuoniai, kuriuos vietiniai vadina mopane. Retkar\xc4\x8diais pasitaiko baobabai. Orai kar\xc5\xa1ti ir sausi, i\xc5\xa1skyrus vasaros li\xc5\xab\xc4\x8di\xc5\xb3 sezon\xc4\x85. Vidutinis metinis krituli\xc5\xb3 kiekis\xc2\xa0\xe2\x80\x93 600\xc2\xa0mm._NEWLINE_Netoli miesto yra Mutirikiv\xc4\x97s tvenkinys (Lake Mutirikwe). Vandeniu miestas apsir\xc5\xabpina i\xc5\xa1 Mutirikiv\xc4\x97s tvenkinio. Per miest\xc4\x85 teka Mu\xc4\x8dek\xc4\x97s up\xc4\x97._NEWLINE_Per miest\xc4\x85 eina krovinin\xc4\x97 gele\xc5\xbeinkelio linija. Mieste yra aerodromas."